VÁLLALKOZÓI SZERZŐDÉS

*:*

**„Polgármesteri Hivatal felújítása II. ütem”**

tárgyú közbeszerzési eljárásban

amely létrejött egyrészről

Szeghalom Város Önkormányzata

5520 Szeghalom, Szabadság tér 4-8.

adószáma: 15344571-2-04

képviseli: Macsári József polgármester

bankszámlaszáma: *K&H Bank……………………..*

(a továbbiakban “**Megrendelő**”),

másrészről

címe:

képviseli: (tel.:……………)

bankszámlaszáma:

cégjegyzékszáma:

adószáma:

(a továbbiakban “**Vállalkozó**”) között.

**1. Preambulum**

* 1. A felek rögzítik, hogy a Megrendelő a Kbt. Harmadik része 115. § szerinti, hirdetmény nélküli eljárást megindító felhívást küldött meg közvetlenül az ajánlattevők részére a „Polgármesteri Hivatal felújítása II. ütem” tárgyú közbeszerzés eljárásban. Megrendelő a közbeszerzési eljárás eredményét 20.. ………. hó … napján kihirdette azzal, hogy a közbeszerzési eljárás nyertese a Vállalkozó. Mivel a lefolytatott közbeszerzési eljárás során a Megrendelő a Vállalkozó ajánlatát fogadta el, ennek megfelelően a felek a Kbt. 131. § (1) bekezdése értelmében a törvényes határidőn belül szerződést kötnek a jelen Szerződéses Megállapodás és a 6.3 pont szerint hozzá kapcsolódó mellékletek (együttesen: Szerződés) feltételei szerint.

**2. A szerződés tárgya, a felek kötelezettségei és nyilatkozatai**

2.1. Szeghalom, Szabadság tér 4-8. sz. alatti ingatlan (Polg. Hivatal) főépületének

- teljes építészeti felújítása úgy, mint belső nyílászárócsere, tető hő-, és vízszigetelés, fal-, és padlóburkolatok felújítása, közlekedőkben álmennyezet kialakítás, belső festés, mázolás, kivéve a vizesblokkok,

- épületvillamossági felújítás, villámvédelem,

- fűtéskorszerűsítés, épületgépészeti felújítás, tüzivízhálózat kiépítése,

- tetőn lévő falazott felépítmény elbontása

földszint: 302 m2

1.emelet: 282 m2

2. emelet: 276 m2

3. emelet: 275 m2

A felújítási munkák nem érintenek tartószerkezeti elemeket, ezért a felújítás nem tartozik az építési engedélyhez kötött tevékenységek közé

2.2. A felek megállapodása szerint a Vállalkozó köteles a Szerződés értelmében a kivitelezést szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően I. osztályú minőségben, határidőben elkészíteni, ill. valamennyi egyéb szerződéses kötelezettségét szerződésszerűen teljesíteni. A Vállalkozó az előbbi, a Létesítmény szerződésszerű megvalósítására vállalt kötelezettsége mellett kifejezett kötelezettséget vállal arra, hogy jótállási/szavatossági kötelezettségeinek maradéktalanul eleget tesz.

2.3. Vállalkozó a Szerződéses Megállapodás aláírásával akként nyilatkozik, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat (kivitelezési dokumentáció, árazatlan költségvetést) átvette, azokat saját felelősségére ellenőrizte, az azokban foglalt tényeket, előírásokat ismeri. Vállalkozó a 3.2 pont szerinti árat ezen információk figyelembevételével, szakmai tapasztalatára alapozva és az építési helyszín ismeretében állapította meg. Vállalkozó a Létesítmény funkciójának, céljainak megfelelő, valamint a rendeltetésszerű használatához és a teljes körű, I. osztályú minőségi követelményeknek megfelelő megjelenésű és minőségű megvalósításához szükséges kivitelezési munkákat kalkulálni tudta.

2.4. A teljesítés helye: Szeghalom Város Önkormányzata Polgármesteri Hivatala (5520 Szeghalom, Szabadság tér 4-8., 431 hrsz.)

**3. Ellenszolgáltatás összege**

* 1. A Szerződés egyösszegű (átalányáras) típusú. A Vállalkozói díj

……………………….+……………… ÁFA = ………………bruttó összegű

*azaz*: ……………………………………………………………………forint, melynek alapjául a beárazott költségvetés és a költségvetési főösszesítő szolgál.

* 1. A Vállalkozó a Szerződéses Ár fejében teljes körűen vállalkozik a szerződéses kivitelezésre, valamint az egyéb szerződéses kötelezettségek teljesítésére. A Vállalkozó tudomásul veszi, hogy a Szerződés Ár a Vállalkozó szerződéses kötelezettségeihez tartozó összes költséget tartalmazza, függetlenül azok jellegétől. Tartalékkeret kikötésére nem kerül sor.
  2. A Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143.§. (3) szerinti ügyletekről az ajánlatkérőt haladéktalanul értesíti.
  3. A megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll az 62. § (1) bekezdés k) pont kb) alpontjában meghatározott valamely feltétel;

b) a vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll az 62. § (1) bekezdés k) pont kb) alpontjában meghatározott valamely feltétel.

3.5. A felmondás esetén a vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

**4. A megvalósítás időtartama, teljesítés határideje**

4.1. A munkaterület átadása szerződéskötéssel egyidejűleg történik, az építési napló egyidejű megnyitásával.

4.2. A kivitelezési időtartama:…………………... A Vállalkozó előteljesítésre jogosult.

4.3. A Szerződés kötelezettségének késedelmes teljesítése esetén a Vállalkozó a 3.1 pont szerinti nettó vállalkozói díj 0,5 %/napnak megfelelő összegű késedelmi kötbér fizetésére köteles. A késedelmi kötbér felső határa a nettó vállalkozói díj 20%-a.

4.4. Amennyiben a tárgyi kivitelezés Vállalkozó hibájából meghiúsul, akkor a Vállalkozó a Megrendelőnek a nettó vállalási ár 30 %-nak megfelelő meghiúsulási kötbért köteles fizetni. A szerződés akkor tekinthető meghiúsultnak, ha a Vállalkozó a teljesítési véghatáridőt túllépte és a Megrendelő által biztosított újabb (legalább 30 napos) határidő alatt sem teljesíti maradéktalanul a szerződés szerinti kötelezettségeit.

4.5. A meghiúsulási kötbérigény érvényesítésének esetén a megrendelő jogosult a szerződéstől elállni, és más vállalkozóval szerződést kötni a fennmaradó feladatok ellátására, továbbá az elállással, a késedelemmel, valamint az új vállalkozó bevonásával kapcsolatosan felmerült kárát a vállalkozóval szemben érvényesíteni.

4.6. A szerződés teljesítésének az elismerése és igazolása a műszaki átadás-átvételi eljáráson történik. A tervezett munkák műszaki átadás-átvétele csak akkor tekinthető teljesítésnek, ha Megrendelő valamennyi, a jelen szerződés keretében megvalósult létesítményt nyilatkozattal átvett.

**5. A vállalkozó által nyújtott jótállás (Hiba kijavítási kötelezettség)**

5.1 Nyertes ajánlattevőt az építményre és azok tartozékaira a jogszabály szerinti szavatossági kötelezettség terheli A Vállalkozó a közbeszerzés tárgyára vonatkozó egységes jótállási kötelezettsége a sikeres műszaki átadás-átvételtől számított ……hónap.

* 1. Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.
  2. Vállalkozó a jótállási időn belül felmerülő és a megvalósított létesítmények rendeltetésszerű használatát, állagát, illetve a testi épséget és egészséget veszélyeztető garanciális hiányosságok kijavításáról a Megrendelői értesítést követően haladéktalanul, még az egyéb hiányosságok kijavításáról az értesítés kézhezvételétől számított 30 napon belül köteles gondoskodni.

5.4. Amennyiben Vállalkozó a jótállási időszak alatt jelentkező hiányosságok javítását a az előző pontban meghatározott határidőre nem végzi el, úgy Megrendelő jogosult ezen garanciális hiányosságokat a vállalkozó költségére más vállalkozóval megszüntetni.

**6. Műszaki ellenőrzés**

A Megrendelő a munkát helyszíni képviselője (műszaki ellenőr) útján ellenőrzi. A Műszaki ellenőrzést a Megrendelővel megkötött megbízási szerződésben szereplő szervezet látja el. A műszaki ellenőr személyének meghatározására az építési napló megnyitásakor történik meg. A teljesítésigazolás kiadására a műszaki ellenőr jogosult.

**7. Az együttműködés elvei**

A Vállalkozó minden, a teljesítést akadályozó, késleltető körülményről haladéktalanul köteles Megrendelőt írásban értesíteni, melyben jeleznie kell a késedelem okát és várható időtartamát is. Megrendelő a körülmények mérlegelésével saját belátása szerint dönt a határidő meghosszabbításáról, és azt a felek írásban rögzítik. Írásban történő értesítésnek felek a faxon, levélben, e-mail útján történő értesítést fogadják el.

**8. Utófelülvizsgálat**

A műszaki átadás-átvételtől számított 1 éves időszakot követően a munkát újból meg kell vizsgálni a Megrendelő által összehívott utólagos műszaki felülvizsgálaton. A felülvizsgálat jegyzőkönyvében feltüntetett hibák kijavítása, illetve hiányosságok megszüntetése Vállalkozó garanciális kötelezettségét képezi.

**9. Számla benyújtása, teljesítés**

9.1. Ajánlatkérő a megvalósítás pénzügyi fedezetét BM ÖGF/52-16/2016 számú határozatban foglalt támogatásból valósul meg, ugyanakkor a számlák kifizetése nem szállítói kifizetéssel történik.

9.2. Az ajánlatkérő a Kbt. 135. § (7) bekezdésére, valamint a 322/2015. (X.30.) Korm. r. 30. § alapján a szerződésben foglalt teljes ellenszolgáltatás 5 %-nak megfelelő összegű előleg igénylését teszi lehetővé, amelynek kifizetése legkésőbb az építési munkaterület átadást követő 15 napon belül történik meg. Az előleg összegének elszámolása a végszámla összegéből levonásra kerül.

9.3. A kivitelezés során három rész-számla benyújtására van lehetőség az általános forgalmi adó nélküli szerződéses érték 25%-át, majd 50%-t és 75%-t elérő megvalósult teljesítés esetén, a nettó vállalkozási díj 25 %, 50% és 75 % értékben.

Vállalkozó a végszámla benyújtására a szerződés 100 %-os teljesítettsége esetén jogosult. A végszámla kibocsátásának feltétele a sikeres műszaki átadás-átvételi eljárás lezárása, illetve a teljesítésigazolás kiadása. A számlák kifizetése a Kbt. 135. §-a, valamint a 322/2015. (X.30.) Korm. r. 30-32/A. §-a szerint történik meg.

9.4. Amennyiben a vállalkozó a teljesítéshez alvállalkozót vesz igénybe, akkor a megrendelő a Kbt. 135.§ rendelkezései szerint köteles az ellenszolgáltatást teljesíteni.

9.5. Megrendelő fizetési késedelme esetén a Vállalkozó fizetési késedelmi kamatot jogosult érvényesíteni a Megrendelő felé a Ptk. -ban foglaltak szerint.

9.6. A beruházás nem engedélyköteles.

**10. Egyéb rendelkezések**

10.1. A kivitelezés során keletkező hulladékok elszállítására a Vállalkozó köteles, melyet köteles a megrendelőnek írásban igazolni.

10.2. A szerződés teljesítéséből eredő bármilyen vitás kérdés rendezését a felek tárgyalás útján kísérlik meg. Ennek 30 napon túli eredménytelensége esetén felek a vitás kérdés eldöntéséhez alávetik magukat hatáskörtől függően a Gyulai Járásbíróság, illetve a Gyulai Törvényszék kizárólagos illetékességének.

10.3. A fenti feltételek közt nem szabályozott kérdésekben a Ptk. és Kbt. valamint vonatkozó kormányrendeletek rendelkezései az irányadók.

10.4 A Szerződés és a felek közötti kommunikáció nyelve a magyar.

10.5. A Megrendelő jogosult és egyben köteles a szerződést a Kbt. 143. § (3) bekezdésében foglalt esetekben felmondani.

10.6 A Szerződésre a magyar jog az irányadó. A szerződés módosítására a Kbt. 141. §-ban foglaltak figyelembevételével kerülhet sor

10.7 A jelen Szerződéses Megállapodásban nem, vagy nem kielégítően szabályozott kérdésekre vonatkozóan a Szerződéses Megállapodás elválaszthatatlan részét képező az alábbiakban mellékelt dokumentumok az irányadók, amelyek a jelen Szerződéses Megállapodással együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit.

10.7.1 Az ajánlattevő ajánlata

10.7.2 ajánlattételi felhívás és ajánlattételi dokumentáció

10.7.3. Kiviteli tervek, műszaki leírás, árazott költségvetés

10.7.4. A közbeszerzési eljárás során keletkezett valamennyi dokumentum

Kelt.:

|  |  |
| --- | --- |
| **MEGRENDELŐ:** | VÁLLALKOZÓ: |
| Aláírta és lepecsételte: | Aláírta és lepecsételte: |